Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторот за социјална заштита Никола Димитриевски со службена легитимација број 28-0003 изврши вонреден инспекциски надзор над субјектот ЈУ Меѓуопштински центар за социјална работа Куманово со седиште на ул.Тодор Велков бр.4, застапуван од Директорот Александра Арсовска, со Записник број ИП1 16-10 од 05.06.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија” број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023) го донесе следното

**Р Е Ш Е Н И Е**

Се наредува на Александра Арсовска, Директор на ЈУ Меѓуопштински центар за социјална работа Куманово, за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во определените рокови:

1. Центарот во предметот на В. Т. во постапката за остварување и користење на правото на гарантирана минимална помош, да го преиспита решението број 1818-2268(21357)/24 од 12.02.2024 година. При преиспитувањето целосно и правилно да ја утврди фактичката состојба во домаќинството во однос на тоа дали лицето Власта Трајковиќ се наоѓа и живее во домот на посочената адреса или истиот го напуштил. Во зависност од утврдената фактичка состојба, доколку утврди дека Власта го напуштил домот и земјата, да се обрати до надлежните институции – МВР (Гранична полиција) за добивање на соодветен податок во кој период тоа е сторено. Исто така да се обрати и до надлежниот Центар за вработување – АВРМ, дали Власта редовно ги исполнувал обврските од индивидуалниот план , односно дали редовно се пријавувал во надлежниот Центар за вработување.

Врз основа на променетата состојба, доколку има потреба да донесе ново решение со кое ќе го замени претходното решение донесено во спротивност со закон или друг пропис, согласно член 28, член 34, член 35, член 40 и член 273 од Законот за социјалната заштита. Соодветно на донесеното ново решение, доколку има потреба да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението за престанок на правото од социјална заштита, согласно член 301 и 305 од Законот за социјалната заштита.

**Рокот за извршување на изречената инспекциска мерка изнесува 30 дена од денот на приемот на решението.**

 2. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

**О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерство за труд и социјална политика врз основа на член 329 став 1 алинеја 3 од Законот за социјалната заштита, преку инспекторот Никола Димитровски со службена легитимација број 28-0003, изврши вонреден инспекциски надзор на ден 04.06.2024 година во ЈУ Меѓуопштински центар за социјална работа Куманово, со седиште на ул.Тодор Велков бр.4, застапуван од Директорот Александра Арсовска и состави Записник број ИП1 16-10 од 04.06.2024 година, во кој се констатирани недостатоци и неправилности во постапката за остварување и користење на правото на гарантирана минимална помош во предметот на Власта Трајковиќ.

За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во службените простории на Министерството за труд и социјална политика - Сектор за инспекциски надзор во социјалната заштита и заштита на децата, под број ИП1 16-10 од 14.06.2024 година.

 **Виш инспектор за социјална заштита:**

Никола Димитровски